**Foreldremøte**

**Når:**  Torsdag 10. september kl. 18- ca.20.

**Hvor:**  Utendørs i barnehagen (klær etter vær).

**Hvordan:** Felles først, så avdelingsvis. Alt foregår utendørs, med god avstand mellom folk.

**Agenda:** **Felles:** Valg av leder, nestleder og vararepresentant for ett år, og valg av SU (samarbeidsutvalg). **Avdelingsvis:** Blant annet orientering om Kidplan, barnehagens organisering av hverdagen i «normaltider», bekledning, rutiner osv. Styrer tar runden innom avd. ved evt. spørsmål som ønsker rettes dit.

Vi satser på å ha et foreldremøte utendørs i barnehagen torsdag 10. september kl. 18-20.

Som alltid må vi ha et valg av nytt foreldreråd og SU, normalt velges dette ved foreldremøtet på senvinteren/våren, men dette utgikk grunnet korona.

I barnehagevedtektene står bl.a. dette om foreldrerådet:

*«Foreldrerådet består av foreldrene til alle barna i barnehagen. Foreldrerådet velger leder, nestleder og vararepresentant for en periode på ett år. Leder, nestleder og vararepresentant sitter også i barnehagens samarbeidsutvalg. Foreldrerådets oppgaver: Fremme fellesinteressene til foreldrene/foresatte og bidra til at samarbeidet mellom barnehagen og foreldregruppen skaper et godt barnehagemiljø. Bli forelagt og ta opp saker som er av viktighet for foreldrenes forhold til barnehagen.*

*Foreldrerådet skal ha minst ett møte i året»*

**I barnehagevedtektene står bl.a. dette om SU:**

*«Barnehagens samarbeidsutvalg skal bestå av seks medlemmer. To velges blant foreldrene (fortrinnsvis leder og nestleder i foreldrerådet), to fra de ansatte og to fra styret (eier). Alle gruppene skal ha en vararepresentant. Samarbeidsutvalget konstituerer seg selv. Møter holdes etter en plan fastsatt av samarbeidsutvalget, og ellers når samarbeidsutvalgets leder finner det nødvendig.»*

SU fastsetter sommerferien, organiserer basaren og godkjenner årsplanen, i all hovedsak.

Vi går ikke avdelingsvis før valget er gjennomført, så gjør deg gjerne noen tanker vedr. dette før foreldremøtet. Ta litt ansvar og vis at du bryr deg om barnehagen og engasjer deg 😊

**Kan du ikke møte, men ønsker å bidra gjennom et verv, ta kontakt med styrer i forkant av møtet.**

Vel møtt 😊 Inge, styrer 18.08.20